open-index/open-wikipedia-markdown huggingface dataset:
זה יותר קל לגמל...

**זה יותר קל לגמל...** (בצרפתית: **Il est plus facile pour un chameau...**) הוא סרט קולנוע צרפתי משנת 2003. הסרט היה מועמד לפרס בפסטיבל הסרטים הבין-לאומי במוסקבה וזכה בפרס הקולנוע הצרפתי "Louis Delluc Prize".

זהו סרטה הראשון של ולריה ברוני טדשי כבמאית והיא זכתה עליו בשני פרסים בפסטיבל הסרטים טרייבקה. היסטוריון הקולנוע טים פאלמר תיאר את הסרט כדוגמה מרתקת לקולנוע פופ-ארט צרפתי עכשווי.

## עלילה
כילדה קטנה, לפדריקה היו שלל פנטזיות כמו על שיער ארוך ויפהפה שיצמח בחזרה ברגע שתגזור אותו, ועל אינספור הרפתקאות שייקחו אותה לצד הרחוק של העולם. כיום, כאישה בוגרת, הפנטזיות של פדריקה התפתחו. החלומות בהקיץ של פדריקה יכולים לספק רק הסחת דעת דלה מהמציאות שהיא מתמודדת איתה. 

הקריירה שלה כמחזאית מצליחה הולכת ויורדת, אך עקב עושרה של משפחתה היא יכולה לחיות חיים של פנאי ופנטזיה, החבר שלה לוחץ עליה להקים משפחה, מאהבה לשעבר רוצה אותה שוב פעם, אחותה בקושי מדברת איתה, ואביה, אייל הון שברח מאיטליה, חולה מאוד. בעוד פדריקה נאבקת למצוא משמעות לחייה, היא מתמודדת עם רגשותיה לגבי אחריות. 

## קישורים חיצוניים

קטגוריה:סרטים צרפתיים
קטגוריה:סרטי 2003
חואן פיסארו

**חוּאַן פִּיסָארוֹ אִי אַלוֹנְסוֹ** (בספרדית: **Juan Pizarro y Alonso**; ) היה קונקיסטאדור ספרדי שליווה את אחיו פרנסיסקו, גונסאלו וארננדו פיסארו לכיבוש פרו בשנת 1532.

## ביוגרפיה
חואן פיסארו היה בנו הבלתי חוקי של קפטן גונסאלו פיסארו אי רודריגס דה אגילאר (האב) (1446–1522) ומריה אלונסו, מ בספרד. אביו היה מצביא של חיל רגלים, ושירת תחת  במהלך המלחמות האיטלקיות ובנווארה. חואן פיסארו היה אחיהם למחצה של פרנסיסקו וארננדו פיסארו, ואחיו מאותם הורים של גונסאלו פיסארו.

חואן ואחיו, בהנהגתם של פרנסיסקו וידידו דייגו דה אלמגרו, כבשו את אימפריית האינקה האדירה בשנת 1533, לא רק בזכות היותם חמושים היטב אלא גם משום שמחלת האבעבועות שחורות התפשטה בקרב הילידים, והפילה חללים רבים. חואן וגונסאלו פיסארו מונו לאחר מכן לחברי מועצת העיר (()) ב-24 במרץ 1534, והציבו חיל מצב בעיר קוסקו שמנה תשעים איש, בעוד פרנסיסקו פיסארו יצא ל.

בתחילת פברואר 1536, מאתיים אלף לוחמי אינקה הטילו מצור על מאתיים הספרדים בקוסקו. ארננדו, גונסאלו וחואן הובילו את ההגנה עם התקפות נגד על מצודת סקסייוומאן המשקיפה על העיר. חואן הוביל את ההתקפה לכיבוש מחדש של המצודה. מכיוון שלא היה מסוגל לחבוש קסדה (לסתו הייתה נפוחה לאחר שנפגע מקלע), חואן ספג פגיעה בראשו מאבן גדולה ומת שבועיים לאחר מכן.

## קישורים חיצוניים

* Wilson, J. G.; Fiske, J., eds. (1900). "Pizarro, Francisco". Appletons' Cyclopædia of American Biography. New York: D. Appleton.


## הערות שוליים

קטגוריה:קונקיסטאדורים
קטגוריה:אנשי צבא ספרדים
קטגוריה:פרו: היסטוריה
קטגוריה:ילידי 1511
קטגוריה:נפטרים ב-1536
כביש 5799

**כביש 5799** הוא כביש מקומי באורך של כ-15 ק"מ אשר מתחיל בבקעת הירדן ונגמר בלב העיירה טובאס שבמחומש הכפרים שבצפון השומרון.

## תוואי הכביש
הכביש מתחיל מצומת חמאם אל-מליח על דרך אלון שבבקעת הירדן כ-0.5 קילומטר צפונית לצומת הכניסה ליישוב משכיות ועובר לכל אורכו של נחל מלחה מצידו הדרומי, נחל איתן הזורם מהר גדיר לנהר הירדן, ומצידו הצפוני של רכס הר גדיר. 

כ-2 ק"מ ממערב לצומת החמאם נמצא מחנה תבץ, בסיס הטירונים וההכשרות של חטיבת החשמונאים החרדית.

הכביש חסום לתנועת ישראלים ממחסום תיאסיר אשר נמצא כ-4.5 ק"מ מערבית לתחילתו, כ-100 מטר לפני המעבר נמצא בסיס צה"ל הנטוש, בסיס החמאם אשר שימש בימי האימפריה העות'מאנית כמצודה השולטת באזור, ב-2025 הוקם במרחב זה היישוב הישראלי גודר. 

ממחסום תיאסיר הכביש עובר ליד הכפר אל-עקבה והעיירה תיאסיר על שמה נקרא הציר, ומשם נכנס ללב העיירה טובאס.

קטגוריה:ישראל: כבישים
קטגוריה:השומרון: תחבורה
קטגוריה:בקעת הירדן
קטגוריה:מחומש הכפרים
ממלכת סינגפורה

ממוזער|מפה של חורבות ממלכת סינגפורה, 1825
**ממלכת סינגפורה** (במלאית: **Kerajaan Singapura**) הייתה ממלכה מלאית הינדו-בודהיסטית שהתקיימה בימיה הראשונים של סינגפור, באי טמאסק. הממלכה הוקמה בשנת 1299 ונפלה בין השנים 1396–1398. על פי המסורת, הממלכה הוקמה בידי סנג נילה אוטמה, שאביו הוא סנג ספורבה, דמות חצי-אלוהית שהיא האב קדמון של מספר מונרכים מלאיים בעולם המלאי.
[ממוזער|[הקורות המלאיות]]
ההיסטוריות של ממלכה זו מבוססת על התיאור המופיע בקורות המלאיות (Sejarah Melayu*)*, אך היא אינה מוכחת, ורק שליטה האחרון, פרמסווארה, נחשב לדמות היסטורית מאומתת. הממלכה הפעילה תשתית סחר רחבה ואף שיתפה פעולה עם שושלת יואן.

## אטימולוגיה
המילה "סינגפורה" נגזרת מהמונח הסנסקריטי "עיר האריות". מקור המילה "סינגה" היא במילה הסנסקריטית "סימהה", שפירושה "אריה", והמילה "פורה" פירושה "עיר".

## היסטוריה
כיום, התיאור המקיף היחיד של ההיסטוריה של סינגפורה מתואר בקורות המלאיות. אלה נכתבו ונאספו בתקופת סולטנות מלאקה, ונכתבו מחדש בידי סולטנות ג'והור. הקורות המלאיות מתארות את סינגפורה, את שליטיה לאורך השנים ואת נפילתה. תיאורים נוספים של סינגפורה בשנותיה האחרונות נכתבו בידי טומה פירס וג'ון דה בארוס.

### תיעודים ארכאולוגיים
חפירות ארכאולוגית שנערכו סביב גבעת פורט קנינג בשנות ה-80 אישרו את קיומה של סינגפורה כממלכה משגשגת וכנמל מסחרי במהלך המאה ה-14. בנוסף, שברי קרמיקה, פורצלן ואף חומה בגובה 3 מטרים נמצאו בשלושה מוקדים שונים בסמוך לנהר סינגפור וגבעת פורט קנינג.

### שליטים

## מסחר
סינגפורה שגשגה במקביל לתקופה המכונה "השלום המונגולי", תקופה בה כיבושי האימפריה המונגולית איפשרו את התפתחות של מערכת המסחר העולמית. לפני כן המסחר התבצע דרך נתיבים ארוכים מהמזרח הרחוק ואף מחצי האי ערב, דבר שהיה יקר יחסית, מסוכן ודרש זמן רב. עם זאת, מערכת המסחר המונגולית כללה חלוקה למקטעי מסחר דרך האוקיינוס ההודי ומצר הורמוז ואיפשרה את צמיחתה הכלכלית של סינגפורה כעיר נמל.

סינגפורה הייתה בעלת חשיבות מכיוון שתיפקדה כנמל בסמוך לים. המסחר בסינגפורה היה מאורגן וממוסד. דיווחים של סוחרים ממדינות שונות מצביעים גם הם על כך שסינגפור הייתה נקודת מסחר. המוצרים המקומיים שיוצרו בסינגפורה היו מוגבלים בסוגם וכללו בעיקר עץ לאקה, קסדות של ציפורי קרנף וכותנה.

## הערות שוליים

קטגוריה:מדינות לשעבר באסיה
קטגוריה:1299
קטגוריה:סינגפור: היסטוריה
קיארה מסטרויאני

**קיארה מסטרויאני** (בצרפתית: **Chiara Mastroianni**; נולדה ב-28 במאי 1972) היא שחקנית צרפתייה.

## ביוגרפיה
מסטרויאני נולדה בפריז, בתם של השחקנית הצרפתייה קתרין דנב והשחקן האיטלקי מרצ'לו מסטרויאני, בעת היוולדתה שני הוריה היו נשואים לבני זוג אחרים.

היא גילמה את העוזרת של קים בייסינגר בסרט האופנה "משהו ללבוש", ב-1999 שיחקה את התפקיד הראשי של אישה נשואה המתאהבת בגבר אחר בסרט " La Lettre" שהיווה הפקה משותפת צרפתית-פורטוגזית, ב-1999 גם שיחקה בסרט "Le Temps retrouvé" המבוסס על סדרת הרומנים "בעקבות הזמן האבוד".

ב-2001 גילמה אחות בקומדיית האימה "Hotel", באותה שנה גם שיחקה בסרט האיטלקי "Le parole di mio padre",ב-2003 שיחקה בסרטה של ולריה ברוני טדשי "זה יותר קל לגמל..." ב-2007 גילמה את אחותה של לודיווין סנייה בסרט המוזיקלי "Les Chansons d'amour", ב-2009 גילמה אם חד הורית הנוסעת לחופשה בברטאן בסרט "Non ma fille, tu n'iras pas danser", ב-2011 שיחקה בדרמה הרומנטית "Beloved".

יש לה שני ילדים.

## קישורים חיצוניים

קטגוריה:צרפתים ממוצא איטלקי
קטגוריה:שחקניות קולנוע וטלוויזיה צרפתיות
קטגוריה:צרפתיות שנולדו ב-1972
מקס פרנקל

**מקס פרנקל** (Max Frankel; נפטר ב־22 באפריל 1971) היה כימאי אורגני, ממייסדי חקר הכימיה האורגנית באוניברסיטה העברית בירושלים ומחלוצי פיתוח המדע בישראל. כיהן כראש המחלקה לכימיה אורגנית באוניברסיטה העברית.
## קורות חיים
פרנקל למד לתואר דוקטור בכימיה באוניברסיטת וינה, שם קיבל תואר דוקטור בשנת 1923. לאחר סיום הדוקטורט עסק במחקר במספר מוסדות אירופיים, ובשנת 1925, בהזמנתו של פרופ' אנדור פודור הצטרף לסגל ההקמה של "המחלקה לכימיה אורגנית תאורטית ולכימיה של מאקרו-מולקולות" באוניברסיטה העברית, אשר בהמשך שונה שמה למחלקה לכימיה אורגנית. מחקרו התמקד בהבנת המבנה, התפקוד ודרכי הייצור של פולימרים של חומצות אמינו והבנת מערכות קולואידיות. בין תלמידיו נמנה אפרים קציר.

## לקריאה נוספת


* GENEALOGY DATABASE ENTRY - Frankel, Max באתר Chemical Genealogy Database 

## הערות שוליים

קטגוריה:בוגרי אוניברסיטת וינה
קטגוריה:כימאים אורגניים
קטגוריה:כימאים ישראלים
קטגוריה:סגל האוניברסיטה העברית בירושלים: כימיה
קטגוריה:ראשוני האוניברסיטה העברית בירושלים
קטגוריה:ישראלים שנולדו ב-1900
קטגוריה:ישראלים שנפטרו ב-1970
ינון שמואלי

**ינון (ג'נג') שמואלי** (י"א באדר א' ה'תש"ח, 21 בפברואר 1948 – א' בסיוון ה'תשכ"ז, 9 ביוני 1967) היה חייל צה"ל שעוטר בעיטור המופת לאחר נפילתו במלחמת ששת הימים.

## ביוגרפיה
שמואלי נולד בתל אביב לדויד ולמרים. התחנך בכפר שלם ובכפר בתיה.

בנובמבר 1965 גויס לצה"ל ושירת בחיל התותחנים. במסגרת שירותו הצבאי למד לימודים מקצועיים באור יהודה.

בעודו בשירות חובה, ב-5 ביוני 1967, פרצה מלחמת ששת הימים. הוא שירת בחזית הסורית כמכין תחמושת בסוללת תותחים. ב-9 ביוני, במהלך קרב באזור קיבוץ כפר הנשיא, הופגזה הסוללה ויתר החיילים שהיו עם שמואלי בה נכנסו לחפירות. זה סירב והמשיך למלא את תפקידו עד שספג פגיעה ישירה ונהרג.

על פועלו זה בקרב הוענק לו, לאחר נפילתו, עיטור המופת.

שמואלי נקבר בבית הקברות הצבאי בעפולה, אך כעבור זמן מה הועבר לבית הקברות הצבאי קריית שאול.

## קישורים חיצוניים
* 

## הערות שוליים

קטגוריה:חללי צה"ל במלחמת ששת הימים
קטגוריה:חיילי חיל התותחנים במלחמת ששת הימים
קטגוריה:בוגרי כפר הנוער כפר בתיה
קטגוריה:אישים הקבורים בבית הקברות הצבאי קריית שאול
קטגוריה:מעוטרי עיטור המופת במלחמת ששת הימים
קטגוריה:תל אביב-יפו: אישים
קטגוריה:ישראלים שנולדו ב-1943
קטגוריה:ישראלים שנפטרו ב-1967
ברנבס קלט הנגאן

**ברנבס קלט הנגאן** (באנגלית: **Barnabas Kelet Hanagan**; ) היה רופא ופוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר הסנאט של קרוליינה הדרומית בשנים 1834–1838, ולאחר מכן ועד 1840 כסגן מושל המדינה ה-38. מתוקף תפקידו זה, כשנפטר המושל פטריק נובל בעת כהונתו באפריל 1840, הושבע הנגאן במקומו כמושל קרוליינה הדרומית ה-58, וכיהן בשארית תקופת כהונתו המתוכננת של נובל עד דצמבר אותה שנה. בשנים 1844–1846 שב הנגאן לתקופת כהונה נוספות בסנאט המדינתי, ולאחר מכן ועד 1850 כיהן כמזכיר המדינה של קרוליינה הדרומית.

## ראשית חייו
ברנבס קלט הנגאן נולד במחוז מרלבורו שבקרוליינה הדרומית, כבנם של דרבי ודרוסילה הנגאן. הוא התחנך בבתי הספר במחוז, והמשיך ללמוד רפואה באוניברסיטת היידלברג שבמדינת באדן (כיום גרמניה). לאחר מכן הוא שב לקרוליינה הדרומית כדי לעסוק ברפואה, ובנוסף היה מעורב בניהול אחוזות מטעים. ב-1826 הוא היה לנשיא אקדמיית בראונסוויל מינרווה.
## קריירה פוליטית
ב-1834 נבחר הנגאן לסנאט של קרוליינה הדרומית, וב-1838 הוא נבחר על ידי האספה הכללית של קרוליינה הדרומית כסגן מושל המדינה. ב-7 באפריל 1840 נפטר המושל פטריק נובל בעת כהונתו, ומתוקף תפקידו, הושבע הנגאן במקומו כמושל קרוליינה הדרומית. תקופת כהונתו כמושל ארכה שמונה חודשים, אך בתקופה זו הוא הביע בפני בית המחוקקים את חוסר שביעות רצונו ממצב בית הספר הציבוריים של המדינה ומהשחיתות שליוותה את תהליך הבחירות. במהלך תקופת כהונתו הושלמה התאוששותם של הבנקים בצ'ארלסטון, בעקבות , וחודשו התשלומים במטבע קשה. באותה עת צלחו מאמצי הפיוס בין תומכי "הביטול" לבין תומכי האיחוד, כך שבדצמבר אותה שנה נבחר ג'ון פיטר ריצ'רדסון השני, תומך האיחוד, כמושל הבא.

ב-1844 נבחר הנגאן שוב לסנאט המדינתי, כיהן בו עד 1846, ולאחר מכן ועד 1850 כיהן כמזכיר המדינה של קרוליינה הדרומית.
## חיים אישיים
ב-1831 נשא הנגאן לאישה את מרי סאבג' גיבסון, שעד לפטירתה ב-1847 נולדו להם תשעה ילדים, כשהבכור, קפטן ג'יימס ה. הנגאן, לחם בשורות צבא הקונפדרציה במלחמת האזרחים ונהרג בקרב ב-1862. הנגאן נישא בשנית לאנה מריה (לבית ויקהאם) אלרב.

ברנבס קלט הנגאן נפטר בצ'ארלסטון ב-10 בינואר 1855. הוא נטמן בבית הקברות אולד בראונסוויל שבמחוז מרלבורו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1403-1404.
* Barnabas Kelet Henagan - CANNON LAND PLANTATION


## קישורים חיצוניים
* ברנבס קלט הנגאן באתר אגודת המושלים הלאומית 
* ברנבס קלט הנגאן באתר The Political Graveyard 
* 

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי קרוליינה הדרומית
קטגוריה:מזכירי המדינה של קרוליינה הדרומית
קטגוריה:חברי האספה הכללית של קרוליינה הדרומית
קטגוריה:בעלי תואר דוקטור מאוניברסיטת היידלברג
קטגוריה:רופאים אמריקאים
קטגוריה:אמריקאים שנולדו ב-1798
קטגוריה:אמריקאים שנפטרו ב-1855
נכס תרבות

[ממוזער|לוחית של משרד המונומנטים הפדרלי על בניין ב[זלצבורג המציינת "נכס תרבותי" בארבע שפות: גרמנית, אנגלית, צרפתית ורוסית]]
ממוזער|המגן הכחול המוגדר באמנת האג משנת 1954
**נכס תרבות** הוא הגדרה לפריט פיזי שהוא חלק מהמורשת התרבותית של קבוצה או חברה, בניגוד לביטויים תרבותיים פחות מוחשיים. ההגדרה כוללת פריטים כמו נופים תרבותיים, מבנים היסטוריים, יצירות אמנות, אתרים ארכאולוגיים, וכן אוספים של ספריות, ארכיונים ומוזיאונים.

נכס תרבותי מוגן חוקית על ידי מספר הסכמים בין-לאומיים וחוקים לאומיים. קיים שיתוף פעולה אינטנסיבי בין האומות המאוחדות, אונסק"ו ו- בהגנה על נכסים תרבותיים.

## הגדרה
הביטוי נכס תרבותי שימש בהקשרים שונים במאה ה-19. בשנת 1891, עלון  תיאר את הקשרים בין מדינות שונות לנכסי התרבות הקשורים לדיג, כולל גרמניה, אנגליה, צרפת, איטליה והולנד. בשנת 1899 שימש המונח גם בהקשר לדיג צדפות בהולנד.

אין הגדרה אוניברסלית מוסכמת לנכסי תרבות. הגדרה נפוצה אחת ניתנת בסעיף 1 של אמנת האג להגנת נכסי תרבות בעת עימות מזוין משנת 1954:

: "המונח 'נכס תרבותי' יכלול, ללא קשר למקור או לבעלות:
: (א) רכוש נייד או בלתי נייד בעל חשיבות רבה למורשת התרבותית של כל עם, כגון אנדרטאות אדריכלות, אמנות או היסטוריה, בין אם דתית או חילונית; אתרים ארכאולוגיים; קבוצות של מבנים שלכולם יש עניין היסטורי או אמנותי; יצירות אמנות; כתבי יד, ספרים וחפצים נוספים בעלי עניין אמנותי, היסטורי או ארכאולוגי; וכן אוספים מדעיים ואוספים חשובים של ספרים, ארכיונים או העתקים של הנכס שהוגדר לעיל.
: (ב) מבנים שמטרתם העיקרית והיעילה היא לשמר או להציג את הרכוש התרבותי הנייד המוגדר בתת-סעיף (א) כגון מוזיאונים, ספריות גדולות ומחסני ארכיונים, ומקלטים המיועדים להגן, במקרה של סכסוך, על הרכוש התרבותי הנייד המוגדר בתת-סעיף (א).
: (ג) מרכזים המכילים כמות גדולה של נכסי תרבות כפי שהוגדרו בתת-סעיפים (א) ו-(ב), שייקראו 'מרכזים המכילים אנדרטאות'."

## סמל
סעיף 16 של האמנה מתאר את הסימן המוכר בין-לאומית לנכס תרבותי כך:

: (1) הסמל הייחודי של האמנה ייראה כמגן, הפונה למטה, בצבעי כחול ולבן.
: השימוש בסמל מוגבל לפי המשפט ההומניטרי הבין-לאומי. הנחיות לשימוש בסמל זמינות מ-The Blue Shield ומאונסק"ו.

## היסטוריה
נושא יום המוזיאונים הבין-לאומי בשנים 1998 ו-1999 היה "המאבק בסחר בלתי חוקי ברכוש תרבותי".

## ראו גם
* נכס צאן ברזל
* אתר מורשת עולמית

## קישורים חיצוניים

## הערות שוליים

קטגוריה:משפט בין-לאומי
הברית למען איחוד הרומנים

**הברית לאיחוד הרומנים** (ברומנית: **Alianța pentru Unirea Românilor**, או בקיצור **AUR**) היא מפלגה ימנית-פופוליסטית-קיצונית הפועלת ברומניה, עם שלוחה גם במולדובה. היא נוסדה בשנת 2019 על ידי ג'ורג' סימיון וקלאודיו טרזיו ונכון לשנת 2026, היא המפלגה השנייה בגודלה בשני בתי הפרלמנט של רומניה (הסנאט ובית הנבחרים).

המפלגה נוסדה על מנת להשתתף בבחירות המקומיות והפרלמנטריות ברומניה ב־2020. מנהיגה הראשי, סימיון, התמודד בעבר בבחירות האירופיות ברומניה בשנת 2019 כמועמד עצמאי, אך לא נבחר. למרות הפסד זה, המפלגה השיגה באופן בלתי צפוי 9% מהקולות בבחירות לפרלמנט, מה שהפך אותה למפלגה הרביעית בגודלה בפרלמנט. ארבע שנים לאחר מכן, היא השיגה 18% מהקולות, מה שהפך אותה למפלגה השנייה בגודלה.

המפלגה מציינת עוד כי ארבעת עמודי התווך שלה הם ערכי המשפחה, לאומיות רומנית, אמונה נוצרית רומנית וחירות, ויש לה קשרים הדוקים עם הכנסייה האורתודוקסית הרומנית. כשמה, המפלגה תומכת באיחוד של רומניה ומולדובה, וכן רוסופילית ותומכת בישראל.
ממוזער|סימיון בעצרת מפלגתית ב-15 ביוני 2024

## הישגים אלקטורליים

### בחירות לפרלמנט האירופי

## קישורים חיצוניים
*  
*  

## הערות שוליים

קטגוריה:מפלגות שהוקמו ב-2019
קטגוריה:רומניה: מפלגות שמרניות
קטגוריה:מפלגות נוצריות
כריסטיאן לייץ

**כריסטיאן לייץ** (נולד ב-7 באוגוסט 1960) הוא אגיפטולוג ואשורולוג גרמני. 

ליץ נולד בסטיינפורט  , מדינת נורדריין-וסטפאליה, גרמניה. הוא למד אגיפטולוגיה, אשורולוגיה וקופטולוגיה  באוניברסיטאות במרבורג ובגוטינגן וקיבל את הדוקטורט שלו בגטינגן בשנת 1989. בשנת 1993 התקבל ללימודים באוניברסיטת קלן,  בה למד עד שנת 1998, שם זכה גם במלגת הייזנברג מטעם הקרן הגרמנית למחקר (DFG). בין השנים 1999 ל-2003 הוביל את הפרויקט "Lexikon der ägyptischen Götter und Götterbezeichnungen" ("לקסיקון של אלים מצריים ושמות אלים") בסמינר לאגיפטולוגיה בקלן. מאז ה-1 באפריל 2004 הוא מכהן כפרופסור מן המניין לאגיפטולוגיה באוניברסיטת טיבינגן. במהלך תקופה זו, הוא לימד בפריז בינואר-פברואר 2007, כמרצה אורח בבית הספר ללימודים גבוהים בפריז, בקולג' דה פראנס בפריז בנובמבר 2009 ובאוניברסיטת קהיר במרץ-אפריל 2013.

## פרויקט את'ריביס
פרויקט המחקר החשוב ביותר שלו הוא פרויקט את'ריביס  מטרת הפרויקט היא לחקור, לשמר ולפרסם באופן מלא ומקיף את התיעוד הכתוב, טכנולוגיות החומר וההיסטוריה האדריכלית של המקדש הגדול בעיר העתיקה את'ריביס, אשר הוקדש לאל מין-רע, אשתו רפית  ובנם, אל-הילד קולנתס.  האתר הארכאולוגי ממוקם ליד העיר סוהאג, עיר בדרום-מרכז מצרים אתר שבעת העתיקה השתייך למצרים התיכונה.

## פרסומים
* *Studien zur ägyptischen אסטרונומיה* . הראסוביץ, ויסבאדן 1991, (דיסרטציה)
* *Tagewählerei: Das Buch ḥ3t nḥḥ pḥ.wy ḏt und verwandte Texte* . הראסוביץ, ויסבאדן 1994, (תזה על תהליכי הבהלה)
* *Altägyptische Sternuhren* . פיטרס, לובן 1995,
* *Die Außenwand des Sanktuars in Dendara – Untersuchungen zur Dekorationssystematik* . *Münchner Ägyptologische Studien, Nr. 50* . מיינץ 2001
* *Quellentexte zur ägyptischen Religion I. Die Tempelinschriften der griechisch-römischen Zeit* . LIT, מינסטר 2004,

## קישורים חיצוניים
* 
* Professor page on the website of Tübingen University
* Publications by Christian Leitz at Propylaeum-DOK

## הערות שוליים

קטגוריה:סגל אוניברסיטת טיבינגן
קטגוריה:ילידי 1960
קטגוריה:אגיפטולוגים
קטגוריה:אשורולוגים
גוסטב ז'קייה

ממוזער|300px|גילוי אסטלת הדיוריט בתחילת המאה העשרים
**גוסטב זֶ'קְיֶיה** (בצרפתית: **Gustave Jéquier**; 14 באוגוסט 1868, נוישאטל, שווייץ – 24 במרץ 1946, נוישאטל) היה אגיפטולוג ואחד הארכאולוגים הראשונים שחפרו ערים פרסיות עתיקות במה שהיא כיום איראן . הוא היה חבר במשלחת לחפירת העיר העתיקה שושן של ז'אק דה מורגן  בשנת 1901, שהובילה לגילוי חוקי חמורבי המפורסמים, המוצג כיום במוזיאון הלובר .

ז'קייר החל את דרכו בהדרכתם של האגיפטולוגים גסטון מספרו וז'אק דה מורגן, והתמחה בתקופה הטרום-שושלתית. הוא השתתף בחפירות גדולות בחסות מועצת העתיקות העליונה .

ז'קייר חפר אתרים בסקארה, כגון הפירמידה של המלך קאיכארע יבי   שמלך בין השנים 2170–2167 לפני הספירה. מספר 53 ברשימת המלכים מאבידוס.   מלך מהשושלת השמינית של פרעוני מצרים שמלך בתקופת הביניים הראשונה של מצרים, ופירמידת קנדג'ר  של המלך קנדג'ר  שמלך במאה ה-18 לפני הספירה בתקופת השושלת ה-13 של פרעוני מצרים , בדהשור, לישת ומזע'ונה.

עבודתו של ז'קייר על כתבי הפירמידות הייתה צעד משמעותי בהבנת יצירות דתיות אלה.

## פרסומים

* (avec JE Gautier) Mémoire sur les fouilles de Licht, 1902
* Avec Georges Legrain et Urbain Bouriant, אנדרטאות pour servir à l'étude du culte d'Atonou en Égypte I, 1903
* דקורציה égyptienne, plafonds et frises végétales du Nouvel Empire thébain (1400-1000 av. J.-C.), 1911
* Histoire de la Civilization égyptienne des origines à la conquête d'Alexandre, 1913; מהדורה חדשה 1923
* Les Temples memphites et thébains des origines à la XVIIIe שושלת, 1920
* Les Temples ramessides et saïtes de la XIXe à la XXXe שושלת, 1922
* לה מסטבט פאראון : douze ans de fouilles à Saqqarah, 1928
* La Pyramide d'Oudjebten, 1928
* אימפריה Deux Pyramides du Moyen, 1932
* Les pyramides des reines Neit et Apouit, Fouilles à Saqqarah, 1933
* לה פירמידה ד'אבה, 1935
* Rapport preliminaire sur les travaux exécutés en 1935-1936 dans la partie méridionale de la nécropole memphite, ASAE, 1936
* Le monument funéraire de Pépi II, כרך א'. הקבר המלכותי, 1936 כרך ב'. המקדש, 1938 כרך ג'. : Les  du temple, 1940 - IFAO
* Douze ans de fouilles dans la nécropole memphite, 1924-1936, Université de Neuchâtel, 1940
* (avec Léon et Michel Jéquier) נוצ'טלואי שריון. Avec la collaboration de Gustave Jéquier, Neuchâtel, La Baconnière, 1941–1944
* Considérations sur les les religions égyptiennes, Neuchâtel, La Baconnière, 1946


## קישורים חיצוניים

* ביוגרפיה של גוסטב ז'קייר (בשפה הצרפתית)
* JÉQUIER, GUSTAVE באנציקלופדיה אירניקה iranica

## הערות שוליים

קטגוריה:אגיפטולוגים
קטגוריה:ארכאולוגים
קטגוריה:ילידי 1868
קטגוריה:נפטרים ב-1946
למעלה, למטה, שביר

**למעלה, למטה, שביר** (בצרפתית: **Haut bas fragile**) הוא סרט קולנוע צרפתי משנת 1995. הסרט שזור בשירים וריקודים, מספר את הרפתקאותיהן של שלוש נשים בפריז, כל אחת בנקודת מפנה בחייה. הסרט היה מועמד לפרס בפסטיבל הסרטים הבינלאומי במוסקבה.

## עלילה
שלוש נשים צעירות בעלות ערכים שונים מאוד נמצאות בפריז לבדן. אידה הביישנית, המודעת היטב לכך שהיא ילדה מאומצת, מתחילה את עבודתה הראשונה כספרנית באוניברסיטה. לואיז השברירית, בתו של בנקאי שווייצרי עשיר אך מושחת, מנסה למצוא את עצמה לאחר שקמה מתרדמת. נינון, בעלת חוכמת רחוב, שקרנית וגנבת, עזבה את הסרסור שלה כדי להפוך לשליחה. ככל שסיפוריהן מתפתחים, דרכן מצטלבות והבנות מתערבבות עם אנשים שונים. רולנד הוא בעל עסק לעיצוב תפאורה, שרה היא זמרת במועדוני לילה, ולוסיאן הוא בלש פרטי בעל מצפון. לואיז מוצאת אהבה עם לוסיאן, שנשכר על ידי אביה כדי לעקוב אחריה, ורולנד עשוי להתחיל יחסים לנינון. אידה עדיין לא מוכנה לגבר, כי הצורך הראשון שלה הוא למצוא את אמה הביולוגית, שעשויה להיות שרה.

## קישורים חיצוניים

קטגוריה:סרטים צרפתיים
קטגוריה:סרטי 1995
אחשתרנים

**אחשתרנים** נזכרים במגילת אסתר בהקשר של שליחת הרצים עם צווי המלך, והוראתה שנויה במחלוקת. 

## אזכור בתנ"ך
לאחר שאחשוורוש מצווה לתלות את המן על העץ הוא מאפשר לאסתר המלכה ולמרדכי היהודי לכתוב צו חדש המרשה ליהודים להתגונן ולהרוג את אויביהם. הצו נשלח ומופץ ברחבי הממלכה על ידי שליחים מהירים הרוכבים על בהמות קלי מרוץ: 'וַיִּכְתֹּ֗ב בְּשֵׁם֙ הַמֶּ֣לֶךְ אֲחַשְׁוֵרֹ֔שׁ וַיַּחְתֹּ֖ם בְּטַבַּ֣עַת הַמֶּ֑לֶךְ וַיִּשְׁלַ֣ח סְפָרִ֡ים בְּיַד֩ הָֽרָצִ֨ים בַּסּוּסִ֜ים רֹֽכְבֵ֤י הָרֶ֨כֶשׁ֙ הָֽאֲחַשְׁתְּרָנִ֔ים בְּנֵ֖י הָֽרַמָּכִֽים'. 
## זיהוי האחשתרנים
האחשתרנים נזכרים פעמיים בספר אסתר בלבד. משמעות השם שנויה במחלוקת ומקורה מהשפה הפרסית. תרגומי התנ"ך, חכמי התלמוד והפרשנים ביקשו את זיהויים המדוייק. הצעות הזיהוי כוללות: נושאי מכתבים, סוסים מהירים, עיירים, גמלים מהירים ופרדים משובחים. חלק מהחוקרים מזהים עם פרדים הנולדים מחמור וסוסה ששימשו לרכיבה ונרתמו למרכבות כבוד. אחרים סוברים שאחשתרנים הם שליחי המלך ואינם בעלי חיים. אדל ברלין, בפירוש המדעי לאסתר מקרא לישראל, קבעה כי מקור המילה בפרסית ḫšatra, שהוראתה "מלכותי" או "ממשלתי", ואת המקטע "רוכבי הרכש האחשתרנים בני הרמכים" יש לקרוא כ"רוכבי סוסי הדואר המלכותיים בני הסוסים המהירים".

הביטוי מצא את מקומו גם בספרות העברית, בה השתמשו חלק מהכותבים בביטוי ככינוי לחיה מהירה.

## ראו גם
* בעלי חיים בתנ"ך

## לקריאה נוספת
* אלישבע דיין, **החי במקרא: יונקים**, ירושלים תשע"ז.

## קישורים חיצוניים
* ערכי לשון הקודש - אחשדרפן

## הערות שוליים

2026 03
קטגוריה:מגילת אסתר
קטגוריה:פרסית
קטגוריה:מילים בתנ"ך
הרשות להקצאת מספרי אינטרנט

**הרשות להקצאת מספרי אינטרנט** (באנגלית: **Internet Assigned Numbers Authority**; בקיצור: **IANA**) הוא גוף המפקח על הקצאה וניהול של כתובות IP, מערכות אוטונומיות (AS), מערכות שמות תחום (DNS) וסוגי מדיה, ואחראי על תחומים נוספים הקשורים ל-Internet Protocol.

הרשות להקצאת מספרי אינטרנט פועלת במסגרת ICANN, חברה ללא כוונת רווח שנוסדה ב-18 בספטמבר 1998 ואחראית על ניהול משימות שונות הקשורות לרשת האינטרנט. ICANN ניהלה את הרשות להקצאת מספרי אינטרנט באופן ישיר משנת 1998 ועד 2016. לפני כן, מנהל הרשות להקצאת מספרי אינטרנט היה ג'ון פוסטל, מתכנת מהמכון למדעי המידע של אוניברסיטת דרום קליפורניה (USC).

## תחומי אחריות
הרשות להקצאת מספרי אינטרנט אחראית על מספר תחומים ברשת האינטרנט ובפרוטוקולים באינטרנט. לרשות יש קשר ישיר עם כוח המשימה להנדסת האינטרנט (IETF), גוף הממליץ על תקנים שמשמשים להפעלת האינטרנט. אחד מתחומי האחריות העיקריים ביותר של הרשות הוא הקצאת שמות תחום וכתובות IP לשימוש באינטרנט, ולחיבורם עם TCP/IP.

### כתובת IP
הרשות להקצאת מספרי אינטרנט מעבירה כתובות IP לרשם אינטרנט אזורי (RIR). כל רשם אינטרנט אזורי בנוי לאזור שונה בעולם. ב-24 באוקטובר 2003, הרשות להקצאת מספרי אינטרנט ו-ICANN הקימו את "ארגון משאבי מספרים" (NRO), ארגון לא רשום המאגד חמישה רשמי אינטרנט אזוריים לצורך פעילות משותפת.

### מערכת שמות תחום
הרשות להקצאת מספרי אינטרנט מפקחת על נתוני שרתי שורש, החלק העליון בהיררכיה של מערכת שמות תחום. בנוסף, הרשות מפעילה את סיומת שם התחום int, הנמצאת בשימוש עבור ארגונים בין-לאומיים, ואת סיומת שם התחום  הנמצאת בשימוש למטרות תשתית אינטרנטיות.

### מאגר אזורי זמן
מאגר אזורי הזמן של הרשות להקצאת מספרי אינטרנט נקרא tz database, מטרתו היא להעביר נתונים אודות אזורי זמן עבור מערכות ומכשירים.

## קישורים חיצוניים

## הערות שוליים

קטגוריה:ארצות הברית: אינטרנט
קטגוריה:היסטוריה של האינטרנט
מעיין ליכט

**מעיין ליכט** (נולד ב-20 במאי 1993) הוא זמר סופרניסט ישראלי קלאסי בינלאומי. הוא מופיע באופרה ובקונצרטים באירופה ובישראל, עם דגש על יצירות בארוק ויצירות קלאסיות מוקדמות.

## ביוגרפיה
ליכט נולד וגדל בנתניה. כישרונו הקולי בסופרן זוהה על ידי המורה לפיתוח קול הישראלית ויטה גורביץ, איתה החל את לימודיו. שר והופיע עם מקהלת ניצן. בוגר הקונסרבטוריון העירוני נתניה. בהמשך למד מוזיקה עתיקה ושירה קלאסית בקונסרבטוריון של אמסטרדם  בהדרכתה של קסניה מאייר, וסיים תארים ראשון ושני בהצטיינות יתרה. במהלך לימודיו הופיע כסולן ברפרטואר אורטוריות, כולל "המשיח" של הנדל ומיסה בסי מינור של באך באמסטרדם. הופעות אלו הובילו להופעות עם הרכבים הולנדיים של מוזיקה עתיקה ופרויקטים של אופרה.

הקריירה שלו מתמקדת באופרה מתקופת הבארוקי ובמוזיקה כנסייתית, לצד תפקידים קלאסיים וקלאסיים מוקדמים. הוא הופיע באולמות כמו הקונצרטחבאו באמסטרדם, תיאטר אן דר וין, תיאטרון יאנאצ'ק  בברנו ובבתי אופרה בגרמניה, אוסטריה, הולנד וצ'כיה.

בין תפקידיו הבימתיים נמנו לארטס באמלטו של פרנצ'סקו גספאריני בתיאטרון אן דר וין, אכיל ב"איפיגניה באולידה" של ניקולה פורפורה בפסטיבל האופרה הבארוקית של בירות וכרובינו ב"נישואי פיגארו" של מוצרט באופר דורטמונד  ובתיאטרון יאנאצ'ק. הוא הופיע גם ב"סן ג'ובאני בטיסטה" של אלסנדרו סטראדלה ובבכורה של האופרה "הנה אני" של לוביקה צ'קובסקה, "אורלנדו" בברנו.

בקונצרטים, הוא שר תפקידי סופרן ב"משיח" של הנדל, "תאודורה" של הנדל , "מיסה בסי מינור" של באך וביוהנס פסיון. הוא שיתף פעולה עם הרכבים כמו אגודת באך ההולנדית ואופרה2דיי, בין היתר תזמורות ולהקות מוזיקה עתיקה.

## פרסים
* פרס חבר השופטים והקהל בתחרות גרכטן פסטיבל 2020 עם ההרכב שלו, דואו זפירטי.
* פרס גדול בתחרות המוזיקה הבינלאומית של וינה בשנת 2023.
* פרס החסות של Bajazzo לשנת 2025 מטעם Theater- und Konzertfreunde Dortmund על הופעתו ככרובינו ב"נישואי פיגארו" באופרה דורטמונד.
* פרס "המצטרף החדש הטוב ביותר" בפרסי האופרה הבינלאומיים לשנת 2025

## קישורים חיצוניים

* אתר הבית
*  סרטוני יוטיוב של מעיין ליכט
* 
* 
* Mayaan Licht - Soprano, ilgustobarocco.de 
* שיר אוסטפלד, שירת הזמיר, נתניה און ליין, 24 בינואר 2015
* 
* 
* 

## הערות שוליים

קטגוריה:זמרי אופרה ישראלים
קטגוריה:זמרי סופרן
קטגוריה:זמרי קונטרה-טנור
קטגוריה:זמרים במוזיקה הקלאסית
קטגוריה:זוכי תחרויות מוזיקה
קטגוריה:זמרים להט"בים
קטגוריה:ישראלים שנולדו ב-1993
.co

**** היא סיומת אינטרנט מדינית (ccTLD) השייכת לקולומביה. סיומת האינטרנט מנוהלת על ידי.CO Internet S.A.S, חברה בת של Neustar.

## היסטוריה
הדומיין יצא לאור לראשונה ב-24 בדצמבר 1991.

חברת.CO Internet S.A.S. מבוגוטה, קולומביה, מונתה כמנהלת הסיומת.co במהלך תהליך מכרז ציבורי שהתקיים בתחילת 2009. ב-9 בדצמבר 2009 החברה קיבלה אישור רשמי לפרסום הדומיין, וב-23 בדצמבר 2009 קיבלה אישור רשמי לבקשה ממחלקת המסחר של ארצות הברית.

## סיומות אינטרנט משניות
כאשר סיומת האינטרנט יצאה לאור,.CO Internet S.A.S הוציאו מדיניות דומיינים חדשה. סיומות אינטרנט משניות נפוצות עם סיומת  כוללות את:

## קישורים חיצוניים

* 
* 

## הערות שוליים

קטגוריה:קולומביה
דייוויד תומאס (פוליטיקאי מניו יורק)

**דייוויד תומאס** (באנגלית: **David Thomas**; 11 ביוני 1762 – 27 בנובמבר 1831) היה פוליטיקאי אמריקאי. הוא כיהן שלוש כהונות מלאות וכהונה חלקית אחת בבית הנבחרים של ארצות הברית בשנים 1801–1808, וכן שלוש שנים כגזבר מדינת ניו יורק (1808–1810 ו-1812–1813).

## ביוגרפיה
תומאס נולד ב-11 ביוני 1762 והתחנך בעיר פלהאם שבפרובינציית מפרץ מסצ'וסטס והיה ותיק המהפכה האמריקאית. בשנת 1777 הצטרף ליחידת מיליציה שיצאה ממסצ'וסטס כדי להגן על רוד איילנד מפני הצבא הבריטי. בשנת 1781 הצטרף לגדוד החמישי של מסצ'וסטס בדרגת קורפורל, ובהמשך הפך לסמל ברגימנט השלישי של מסצ'וסטס.

בשנת 1784 עבר לעיר סיילם, שם היה בעלים של בית מרזח וניהל אותו במשך כמה שנים. בשנת 1786 מונה לקפטן במיליציה של מדינת ניו יורק, ובשנת 1805 התקדם לדרגת מייג'ור גנרל של הדיוויזיה הצפונית של המיליציה.

תומאס כיהן כחבר האספה המדינתית של ניו יורק מטעם מחוזות וושינגטון וקלינטון בשנת 1794, ולאחר מכן ייצג את מחוז וושינגטון בין השנים 1798–1800.

הוא שימש גם כמפקח העיירה של סיילם בין השנים 1797–1800, וכשופט שלום בשנים 1798–1801, וכן בשנים 1804 ו-1811.

תומאס נבחר מטעם המפלגה הדמוקרטית-רפובליקנית לקונגרסים השביעי, השמיני, התשיעי והעשירי, וכיהן בבית הנבחרים של ארצות הברית מ-4 במרץ 1801 עד 1 במאי 1808, אז התפטר מתפקידו.

הוא כיהן כגזבר מדינת ניו יורק בין 5 בפברואר 1808 ל-8 בפברואר 1810, ושוב בין 18 בפברואר 1812 ל-10 בפברואר 1813.

מאוחר יותר עבר לעיר פרובידנס שברוד איילנד, שם נפטר ב-27 בנובמבר 1831. הוא נקבר בבית העלמין Evergreen Cemetery בעיר סיילם שבניו יורק.

## קישורים חיצוניים
* 
* 

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1762
קטגוריה:אמריקאים שנפטרו ב-1831
MacBook Neo

**MacBook Neo** הוא מחשב נייד מסדרת MacBook המפותח ומיוצר על ידי אפל. המחשב הוכרז ב־4 במרץ 2026 והוא משמש כדגם כניסה בסדרת מחשבי ה-MacBook. זהו מחשב ה-Mac הראשון המשתמש בשבב מסדרת A של אפל, Apple A18 Pro, במקום שבבי סדרת M המשמשים ברוב מחשבי ה-Mac המודרניים.

## היסטוריה
ה-MacBook Neo הוצג בשנת 2026 כחלק מניסיון של אפל להציע מחשב נייד במחיר נמוך יותר מדגמי MacBook Air ו־MacBook Pro. הדגם מיועד בעיקר לשוק החינוך ולמשתמשים ביתיים.

## עיצוב
המחשב כולל גוף אלומיניום בעיצוב הדומה לדגמי MacBook Air ומצויד במסך Liquid Retina בגודל 13 אינץ'.

## חומרה
המחשב מבוסס על מערכת־על־שבב Apple A18 Pro, הכוללת מעבד מרכזי, מעבד גרפי ומנוע נוירוני לעיבוד משימות בינה מלאכותית. המחשב כולל מצלמת FaceTime HD ברזולוציית 1080p, רמקולים סטריאופוניים ושני חיבורי USB-C.

## מפרט

## ראו גם
* MacBook
* MacBook Air
* MacBook Pro

## קישורים חיצוניים

* 
* 
* 

קטגוריה:מחשבים ניידים
קטגוריה:מקינטוש
קטגוריה:מכשירי חברת אפל
קטגוריה:מכשירים שהושקו ב-2026
ללא מילה

**ללא מילה** הוא אלבום הבכורה של המוזיקאי, המלחין, התקליטן והמפיק מוזיקלי הישראלי, צפריר יפרח, שיצא לאור ב-11 במאי 2017. האלבום הוא פרויקט מוזיקלי המבוסס על הקול האנושי ככלי נגינה, כל קטעי השירה באלבום בוצעו באמצעות קולות בלבד (אינסטרומנטלי-ווקאלי). האלבום משלב כלי נגינה אתניים עתיקים עם הפקה אלקטרונית מודרנית ואלמנטים של היפ-הופ, פופ ומוזיקה יהודית ועוד, שירי האלבום נקראים "ללא מילה" וממסופרים באופן סידורי בלבד.

## רקע וכתיבה
האלבום גובש במשך מספר שנים מתוך שאיפה להציג את המוזיקה כשפה אוניברסלית החוצה תרבויות ומגזרים. יפרח בחר לוותר על טקסטים כתובים כדי להעניק למאזין חופש פרשנות רגשי, תוך שהוא מגדיר את הזמרים המשתתפים כ"כלי נגינה" נוספים במארג המוזיקלי. שמות הרצועות באלבום מוספרו סידורית "ללא מילה 1", "ללא מילה 2" וכן הלאה כדי לשמור על הקו המינימליסטי.

האלבום הופק מוזיקלית על ידי יפרח, המנגן בו על מגוון כלים אתניים ובהם עוד, סאז, ג'ומבוש וקמנצ'ה, בשילוב "ביטים" אלקטרוניים עכשוויים, האמנים באלבום אינם שרים במילים אלא משתמשים בקולות.

## סינגלים
* **ללא מילה 1** הוא הסינגל שפתח את הפרויקט וחיבר בין עולמות הפופ והמוזיקה הים-תיכונית. בו משתתפים מאור אדרי, מאיה אברהם, יניב בן משיח ואלון דה לוקו, והוא מאופיין במקצבים אלקטרוניים סוחפים בשילוב יכולות ווקאליות וסלסולים ללא מילים.
* **ללא מילה 2** מתמקד בעולם המוזיקה היהודית והחסידית. ברצועה זו משתפים פעולה בן סנוף, גד אלבז, יוסף חיים שוואקי וליאור אלמליח, והוא מאופיין במוזיקה יהודית, השיר יצא לקראת תקופת הסליחות.
* **ללא מילה 3** משלב אלמנטים של היפ-הופ ורית'ם אנד בלוז,, באירוחם של איי ג'יי, דנידין, סיון ועומרי 69 סגל.
* **ללא מילה 4** מארח את מאיה סימנטוב, זמרת המזוהה בעיקר עם סצנת הדאנס והמוזיקה האלקטרונית הבינלאומית. נוכחותה ברצועה זו מדגישה את הפן המודרני-אלקטרוני של האלבום ואת היכולת של יפרח לשלב קולות עוצמתיים מעולם המועדונים בתוך מעטפת אתנית.
* **ללא מילה 5** מציג חיבור בין המוזיקה התימנית למודרניזציה, כאשר זמר המוזיקה התימנית ציון גולן משתף פעולה עם אמן הביטבוקס ינון בן דוד, השיר אף נכנס לפלייליסט של גלגלצ ונכלל באלבום האוסף של גולן "בך אבטח".
* **ללא מילה 6** מביא לידי ביטוי את הפן הבינלאומי והאפריקאי של האלבום. ברצועה זו משתפים פעולה שרון עזר, יאיא וג'ים סיסוקו השיר זכה גם לכינוי "Pancharella".
* **ללא מילה 7:** שיתוף פעולה נוסף בין שרון עזר לזמרת הבלגית בלאנש, הממשיך את הקו של מוזיקת עולם אלקטרונית.
* **ללא מילה 8:** מארח את איציק שמלי ואושרית מלכה בהרמוניות קוליות מלודיות.
* **ללא מילה 9:** קטע קצבי המבוסס על אמנות הביטבוקס ותיפוף גוף, באירוחם של ביטבוקס אלמנט, דורון רפאלי וטררם, שי אגמון, ראי הונדה וגונן בר לב.
* **ללא מילה 10:** שיתוף פעולה עם הזמרת דין דין אביב, שקולה משמש ברצועה ככלי נשיפה המשתלב עם ההפקה האתנית.

## השפעה והשיגים
האלבום זכה להכרה בינלאומית, בייחוד במרוקו וכורדיסטן. בישראל, הפרויקט בלט ביכולתו לחבר בין אמנים ממגזרים מנוגדים חרדים, חילונים, אמני פופ ואמני מוזיקת עולם על בסיס צליל וקצב בלבד.

## רשימת רצועות

## קישורים חיצוניים
* 

## הערות שוליים

קטגוריה:אלבומי בכורה מ-2017
נייתן וילסון

**נייתן וילסון** (באנגלית: **Nathan Wilson**; 23 בדצמבר 1758 – 25 ביולי 1834) היה פוליטיקאי אמריקאי שכיהן כחבר בית הנבחרים של ארצות הברית מטעם מדינת ניו יורק.

## ביוגרפיה
וילסון נולד ב-23 בדצמבר 1758 בעיר בולטון שבמחוז ווסטר בפרובינציית מפרץ מסצ'וסטס, ומאוחר יותר עבר עם משפחתו לעיר גרינוויץ' שבמחוז המפשייר, שם למד בבית הספר.

במהלך מלחמת העצמאות האמריקאית שירת בשתי תקופות גיוס בגדודים של מסצ'וסטס בשנים 1777 ו־1780. לאחר מכן עבר ליישוב ניו פרת' (כיום סיילם) שבמחוז וושינגטון במדינת ניו יורק.

הוא התגייס כחייל פשוט ברגימנט ה־16 של מיליציית מחוז אולבני. בשנת 1791 מונה על ידי המושל ג'ורג' קלינטון לתפקיד קצין מנהלי בגדוד המיליציה של מחוז וושינגטון.

וילסון שימש כגובה המיסים של העיירה בשנים 1801–1802, ולאחר מכן היה השריף של מחוז וושינגטון בין השנים 1802–1806.

וילסון נבחר מטעם המפלגה הדמוקרטית-רפובליקנית לקונגרס העשירי כדי למלא את המושב שהתפנה בעקבות התפטרותו של דייוויד תומאס, וכיהן בבית הנבחרים של ארצות הברית מ־7 בנובמבר 1808 עד 3 במרץ 1809.

הוא שימש כשופט שלום בין השנים 1808–1816 ולאחר מכן עסק בחקלאות.

וילסון נפטר ב-25 ביולי 1834 סמוך לעיר סיילם, ונקבר בבית העלמין Evergreen Cemetery שבעיר.

## קישורים חיצוניים
* 
* 

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1758
קטגוריה:אמריקאים שנפטרו ב-1834
ג'אקו J8

***ג'אקו J8*** (באנגלית: ***Jaecoo J8***) היא מכונית SUV היברידית מתוצרת יצרנית הרכב הסינית ג'אקו

הדגם הוצג לראשונה בשנת 2023 תחת השם צ'רי Fulwin T9 ולאחר מכן מותג מחדש ושווק בעולם תחת המותג ג'אקו (Jaecoo).

בישראל הושק הדגם ב-3 בנובמבר 2025 והוא מיובא על ידי קבוצת כלמוביל.

הדגם משווק בתצורת חמישה או שבעה מושבים.

## מערכת הנעה
### מנוע בנזין
הדגם מצויד במנוע טורבו בנזין 2.0 ליטר TGDi מסדרת Kunpeng Power המפיק 261 כוחות סוס.

המנוע משודך לתיבת הילוכים אוטומטית 8 הילוכים מתוצרת Aisin, עם אפשרות לשליטה ידנית באמצעות משוטים מאחורי ההגה.
ממוזער|מבט אחורי
המהירות המרבית היא כ-205 קמ״ש וצריכת הדלק עומדת על כ-7.7 ליטר ל-100 ק״מ.

### גרסה היברידית־נטענת (PHEV)
בסין מוצעת גרסה היברידית־נטענת בשם C-DM, המבוססת על מערכת ההנעה ההיברידית של Chery.

גרסה זו מסוגלת להאיץ מ-0 ל-100 קמ״ש בכ-4.5 שניות, עם טווח נסיעה כולל של כ-1,300 ק״מ לפי תקן CLTC.

בגרסת היצוא, מערכת ההנעה ההיברידית משתמשת במנוע טורבו בנפח 1.5 ליטר, עם הספק משולב של 395 קילוואט (כ-530 כוחות סוס).

המערכת משודכת לתיבת הילוכים היברידית ייעודית בעלת 3 הילוכים, המשווקת בשם Super Hybrid System (SHS).

גרסה זו מציעה:
* תאוצה 0–100 קמ״ש: 5.8 שניות
* טווח נסיעה חשמלי: עד 180 ק״מ
* טווח נסיעה כולל: כ-1,400 ק״מ

טעינת הסוללה מ-30% ל-80% אורכת כ-18 דקות.

## מתחרות

* קיה טליורייד
* טויוטה היילנדר
* יונדאי סנטה פה

## קישורים חיצוניים

* אתר האינטרנט הרשמי של ג'אקו 8 (בעברית)
* ג'אקו 8 היברידי נטען: פנאי-שטח עם 7 מושבים, באתר YouTube

## הערות שוליים

קטגוריה:דגמי מכוניות שהושקו ב-2023
קטגוריה:SUV
Year of the Cat (אלבום)

"**Year of the Cat**" (בעברית: "**שנת החתול**") הוא אלבום האולפן השביעי של המוזיקאי הבריטי אל סטיוארט, אשר הופק בידי אלן פרסונס, ויצא לאור בשנת 1976. שיר הנושא באלבום הוא "Year of the Cat", שנכתב במשותף על ידי אל סטיוארקט ופיטר ווד. האלבום היה ללהיט טופ 5 בארצות הברית.

## רקע
סטיוארט כתב והקליט את כל המוזיקה והתזמור עוד לפני שניתנו שמות לשירים. בראיון לרדיו קנדי, הוא ציין שנהג לעשות כך גם בשישה מאלבומיו הקודמים, ולעיתים קרובות הוא כותב ארבעה סטים שונים של מילים לכל שיר.

## עטיפת האלבום
עיצוב הכריכה של האלבום נעשה על ידי קבוצת העיצוב הבריטית, היפנוסיס. בעטיפת האלבום מתוארת אישה שיש לה לכאורה אובססיה לחתולים. ניתן לראות את ההשתקפות של דמותה במראה, כשהיא מחופשת לחתול, וכל הפריטים על השידה שלה נושאים מוטיבים של חתולים.

## ביקורת
בארצות הברית, האלבום "Year of the Cat" זכה באלבום פלטינה במרץ 1977, עבור מכירות של יותר ממיליון עותקים.

הביקורות עליו היו מעורבות אך בדרך כלל חיוביות. בבילבורד שיבחו את האלבום שכלל "קולות מגניבים של סטיוארט ושירים מסודרים היטב, פרוגרסיביים ללא יהירות".

כריס וודסטרה מ-AllMusic כינה את "Year of the Cat": "יצירת המופת של אל סטיוארט". סטיבן תומאס ארלווין מ-AllMusic הסכים, וכינה זאת "השלמות של הצליל והסגנון של סטיוארט".

## רשימת שירים
כל הרצועות הולחנו על ידי אל סטיוארט, אלא אם צוין.

### מהדורת התקליט המקורי (1976)
**צד א**'
# 
# 
# 
# 
# 

**צד ב**'
# 
# 
# 
# 

### רצועות בונוס (רימאסטרינג 2001)

# 
# 
# 

### מהדורת דלוקס לציון 45 שנה (2021)

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## משתתפים
* אל סטיוארט - שירה, גיטרה, קלידים
* פיטר ווייט - סולואים בגיטרה אקוסטית
* טים רנוויק - גיטרה
* פיטר ווד - קלידים
* דון לובסטר - קלידים
* ג'ורג' פורד - בס
* סטיוארט אליוט - תופים, כלי הקשה
* אנדרו פאוול - עיבודים לכלי מיתר
* בובי ברוס - כינור
* מריון דריסקול - משולש
* פיל קנזי - סקסופון אלט
* דייוויד פאק - קולות רקע
* ג'ון פרי - קולות רקע
* טוני ריברס - קולות רקע
* סטיוארט קלבר - קולות רקע
* גרהם סמית' - מפוחית פה

## ביצועי השיר במצעדים

## מכירות

## קישורים חיצוניים
* 20px "Year of the Cat", באתר המוזיקה AllMusic **(באנגלית)**
* 20px "Year of the Cat", באתר המוזיקה MusicBrainz **(באנגלית)**
* 20px "Year of the Cat", באתר המוזיקה Discogs **(באנגלית)**
* 30px "Year of the Cat", באתר המוזיקה Genius **(באנגלית)**

## הערות שוליים

קטגוריה:אלבומי חברת RCA רקורדס
קטגוריה:אלבומי חברת EMI רקורדס
קטגוריה:אלבומי חברת אריסטה רקורדס
קטגוריה:אלבומי חברת פרלופון
פלה לארסון

**פלה לארסון** (בשוודית: **Pelle Larsson**; נולד ב-23 בפברואר 2001) הוא שחקן כדורסל שוודי, המשחק בעמדת הקלע והסמול פורוורד בקבוצת מיאמי היט בליגת ה-NBA.

## ילדותו ותחילת דרכו
לארסון גדל בסטוקהולם שבשוודיה. אביו, כריסטיאן לארסון, שיחק בנבחרת שוודיה בכדורסל. בצעירותו שיחק בקבוצת סקורו IK המקומית, ובגיל 16 הצטרף לקבוצת BC לולאו מליגת העל השוודית. בעונתו הראשונה הוכתר לכוכב השנה של הליגה, עם ממוצעים של 7.6 נקודות, 2.8 ריבאונדים, 1.9 אסיסטים ו-0.8 חטיפות למשחק.

## קריירת מכללות
לארסון עבר לארצות הברית ב-2020 כדי לשחק באוניברסיטת יוטה. לאחר שבעה משחקים החל לשחק בהרכב הפותח, וסיים עם ממוצעים של 8.2 נקודות, 3.2 ריבאונדים ו-2.8 אסיסטים למשחק. אחוז הקליעה שלו משלוש (50.0%) היה השלישי ב-Pac-12, ואחוז הזריקות החופשיות שלו (88.3%) היה השני. בתום העונה הודיע על מעבר לאוניברסיטת אריזונה.

בעונתו הראשונה באריזונה זכה לארסון בתואר השחקן השישי של העונה ב-Pac-12 ושיחק בכל 37 המשחקים, עם ממוצעים של 7.2 נקודות, 3.4 ריבאונדים ו-1.8 אסיסטים למשחק. בעונת 2022–2023 שיחק ב-35 משחקים, פתח ב-18 מהם, עם ממוצעים של 9.9 נקודות ו-4.3 ריבאונדים למשחק. לארסון בתחילה נרשם לדראפט ה-NBA לקראת עונת 2023–2024 אך חזר בו והחליט לשוב לאריזונה לעונה אחרונה.

## קריירה מקצועית
בדראפט ה-NBA בשנת 2024 נבחר לארסון בבחירה ה-44 על ידי יוסטון רוקטס, אולם באותו ערב הועבר למיאמי היט בטרייד משולש שכלל גם את אטלנטה הוקס, בתמורה לאיי. ג'יי. גריפין, וחתם עם מיאמי ב-2 ביולי 2024.

משחק הבחורה של לארסון היה ב-23 באוקטובר 2024, בהפסד 116–97 לאורלנדו מג'יק, וקלע שתי נקודות. ב-2 בפברואר 2025 הושאל לסו פולס סקייפורס מליגת הפיתוח של ה-NBA, והוחזר יום לאחר מכן.

## נבחרת לאומית
לארסון ייצג את נבחרת שוודיה בכדורסל בנוער עד גיל 16, עד גיל 18, וגם בנבחרת הבכירה. במוקדמות גביע העולם בכדורסל 2023 סיים עם ממוצע של 6.3 נקודות למשחק.

ביורובאסקט 2025 סיים עם ממוצע של 18.8 נקודות למשחק וסייע לשוודיה לעלות משלב הבתים ולהגיע לשמינית הגמר.

## סטטיסטיקות
### בעונה הסדירה של ה-NBA

### בפלייאוף ה-NBA

### במכללות

### נבחרת לאומית

## קישורים חיצוניים

## הערות שוליים

קטגוריה:כדורסלנים שוודים
קטגוריה:שחקני NBA
קטגוריה:שוודים שנולדו ב-2001
אברהם ברזילי

**אברהם ("איבראהים") ברזילי** (22 במאי 1925 – 27 במרץ 2023) היה איש מערכת הביטחון הישראלית ששירת במוסד למודיעין ולתפקידים מיוחדים וביחידה 131. ב־2016 זכה בפרס מפעל חיים על ידי נשיא המדינה ראובן ריבלין.

## ביוגרפיה
ברזילי נולד בעיראק, בנם של נעמי ועזרא חדד. אביו היה מראשי מערכת החינוך היהודית בבגדאד ופעיל ציוני. בעקבות הפרהוד עלה לארץ ישראל ב-1943 במסווה של חיל בריטי, בישראל שונה שם משפחתו לברזילי, שם משפחה שאימצו גם שאר בני המשפחה שעלו בהמשך. תחילה היה בהכשרת בית השיטה ולאחר מכן עבר לקיבוץ נען, הצטרף לגדוד הראשון של הפלמ"ח, כחלק מהכשרה מגויסת, הוא מונה לשומר השדות בקיבוץ וזכה לכינוי "איברהים". ב-1945 החל לשדר בערבית בתחנת קול ישראל של תנועת המרי העברי. עבר קורס מ"כים ושירת במחלקה הערבית. במלחמת העצמאות לחם כמפקד מחלקה בגדוד השישי של חטיבת הראל והשתתף בכיבוש סובא במבצע דני. לאחר המלחמה עבר קורס קצינים בצה"ל והיה בשליחות תנועות הנוער למרוקו וצרפת.

ב-1954 גויס ליחידה 131 של אגף המודיעין ואימן את חוליית הסוכנים שבהמשך הסתבכה בפרשת עסק הביש. ב-1956 נשלח עם רעייתו במסווה של מורים לעברית, לסייע לקהילה היהודית באלג'יריה במאמצי הגנה עצמית ועלייה חשאית של יהודי צפון אפריקה. ראשי הקהילה ואישים מרכזיים בה סירבו לשתף פעולה, ברזילי ארגן עשרות צעירים מקרב תנועת הצופים והעביר להם הדרכה בתפעול נשק שהוברח לעיר. ב-12 במאי 1956 פרץ הפוגרום בעיר קונסטנטין. ערבים פרצו לרובע היהודי, ירו, השליכו רימון, הרגו יהודי ופצעו 13. בתגובה נכנסה ההתארגנות היהודית בפיקודו של ברזילי לפעולה. שלוש כיתות חמושות נפרסו ברחבי הרובע והחלו לסייר ולהגיב בירי אל התוקפים הערבים ש-19 מהם נהרגו. הייתה זו הפעם הראשונה והיחידה שבה קהילה יהודית בארץ מוסלמית הותקפה והשיבה אש. בעבודתו במוסד סייע ברזילי בהעלאת 80 אלף יהודים מצפון אפריקה בחשאי.

בהמשך שירותו במוסד, שירת באגף "צומת", הוצב בפריז ועסק בהפעלת סוכנים, בין השאר היה מעורב במבצע יהלום לעריקת טייס חיל האוויר העיראקי עם מטוס מיג 21, ואירח בביתו בצרפת את הטייס מוניר רדפא. החל מסוף שנות השישים השתתף במבצע העלאתם בחשאי של כ-1,500 יהודים שנותרו בעיראק. בשנות השבעים נשלח לכורדיסטן לאמן את המחתרת הכורדית שפעלה נגד עיראק.

ברזילי סיים את שירותו במוסד ב-1995 לאחר כ-40 שנות שירות מבצעי. הוא המשיך להתנדב בארגון בתחום ההדרכה ובכתיבת פרקי היסטוריה של המוסד. ב–2016 העניק לו נשיא המדינה ראובן ריבלין פרס מפעל חיים.

היה נשוי לרינה ואב לשתי בנות, אחת מהן היא ענת ברזילי.

## קישורים חיצוניים
*
*אברהם ברזילי באתר הפלמ"ח
*ראיון עם אברהם ברזילי
*ימי הפלמ"ח
*

## הערות שוליים

קטגוריה:אנשי יחידה 131
קטגוריה:אנשי המוסד
קטגוריה:פעילי עלייה
קטגוריה:לוחמי הפלמ"ח
קטגוריה:אנשי המחלקה הערבית של הפלמ"ח
קטגוריה:קול ישראל בערבית
קטגוריה:עולים במלחמת העולם השנייה
קטגוריה:זוכי פרס מפעל חיים
קטגוריה:ישראלים ילידי עיראק
קטגוריה:ישראלים שנולדו ב-1925
קטגוריה:ישראלים שנפטרו ב-2023
אפירוגון (מצולע)

בגאומטריה, **אפירוגון** (מאנגלית: **Apeirogon**; מהמילים ביוונית עתיקה: "ἄπειρος" (אפירוס) – אינסופי, ו-"γωνία" (גוניה) – זווית) הוא מצולע בעל מספר בן-מנייה של צלעות.

האפירוגון נחשב למקרה הדו-ממדי של אינסוף-פאון (Infinite polytope).

## הגדרה ותכונות
אפירוגון מוגדר כסדרה של צלעות וזוויות שאינה נסגרת למעגל סופי, אלא ממשיכה עד אינסוף. בניגוד למצולעים רגילים שבהם סכום הזוויות הוא סופי, באפירוגון מספר הקודקודים והצלעות הוא אינסופי.

ניתן לראות באפירוגון את הגבול של מצולע בעל צלעות כאשר שואף לאינסוף.

## סוגי אפירוגונים
### אפירוגון משוכלל (Regular Apeirogon)
במרחב האוקלידי, אפירוגון משוכלל הוא חלוקה של קו ישר למספר אינסופי של קטעים בעלי אורך שווה. במקרה זה, הזווית בין כל שתי צלעות היא 180 מעלות. הסימון שְלֶפְלִי שלו הוא.

### אפירוגון נטוי (Skew Apeirogon)
אפירוגון שקודקודיו אינם נמצאים על קו ישר אחד. דוגמה נפוצה היא "אפירוגון זיג-זג" (Zig-zag skew apeirogon), שבו הצלעות יוצרות מבנה משונן במרחב הדו-ממדי או התלת-ממדי.

### אפירוגון היפרבולי (Hyperbolic Apeirogon)
בגאומטריה היפרבולית, אפירוגונים יכולים ליצור ריצופים מורכבים. בניגוד למקרה האוקלידי, באפירוגון היפרבולי הזוויות הפנימיות יכולות להיות קטנות מ-180 מעלות, והוא יכול להיות חסום בתוך הורוציקלוס (Horocycle).

## אפירוגון לעומת מעגל
קיים דיון מתמטי ופילוסופי בשאלה האם מעגל הוא אפירוגון. בעוד ששניהם יכולים להיחשב כגבול של מצולעים משוכללים, מבחינה פורמלית מעגל מוגדר כעקומה חלקה שכל נקודותיה נמצאות במרחק שווה מהמרכז, בעוד אפירוגון מורכב מצלעות ישרות וזוויות מובחנות.

## ראו גם
* מצולע
* משולש
* גאומטריה היפרבולית
* מעגל

קטגוריה:אינסוף
חצר הולנדית

**חצר הולנדית** (באנגלית: **A Dutch Courtyard**) הוא ציור שמן על בד מאת הצייר ההולנדי פיטר דה הוך, שנוצר בשנים 1658–1660. הציור מתאר סצנה מחיי היום יום בחצר עירונית ובה אישה שותה מכוס גבוהה בעוד שני חיילים יושבים ליד שולחן, מעשנים ושותים. היצירה משקפת את עניינו של דה הוך בתיאורים של חיי היום יום ואת תשומת הלב שלו לסדר אדריכלי, פרספקטיבה והרמוניית אור.

## תיאור היצירה
הציור האנכי מתאר חצר מוקפת חיפוי עץ ובנייני לבנים. ברביע השמאלי התחתון של הקומפוזיציה יושבים שני גברים לצד שולחן צר ואישה עומדת לצדם ושותה מכוס גבוהה. שני הגברים חובשים כובעים רחבי שוליים שחורים. הגבר הקרוב לצופה נראה בפרופיל ומעשן מקטרת חרס לבנה ארוכת קנה. הוא לובש מקטורן שחור וחותלות בהירות, וגרב לבנה רחבה משתלשלת מברכו. גלימה אפורה מונחת על ברכיו ומעיל חום בעל כפתורים מוזהבים תלוי על המעקה מאחוריו.

מעבר לשולחן יושב גבר מזוקן הלובש שריון חזה מבריק מעל חולצה חומה. הוא מביט כלפי מעלה אל האישה ומחייך, ובידו ספל כחול ולבן שמכסהו פתוח. על השולחן מונחים מקטרת נוספת ופיסת נייר. האישה עומדת לצד השולחן בפרופיל ושערה החום מכוסה בכובע לבן. היא לובשת מקטורן בהיר, חצאית אדומה עמוקה וסינר כחול עז. קצה נעלה נוגע כמעט בנעלו של הגבר הקרוב לצופה.

בפינה הימנית התחתונה של החצר מופיעה ילדה צעירה החובשת גם היא כובע לבן ולובשת סינר כחול, אך חולצה אפורה וחצאית ירוקה. היא מתקרבת אל השולחן ובידיה כלי חרס חום שבתוכו גחל לוחש. רצפת החצר מרוצפת בלבנים ארוכות ובהירות שאינן אחידות לגמרי. מימין נראה בניין שחלונו בקומת הקרקע פתוח באמצעות תריס אדום, ולצדו תריס סגור המעוטר במשולשים שחורים, לבנים ואפורים. ממול נראה קיר לבנים נמוך המקיף פתח דלת פתוח שמאחוריו נראים מדרגות וגזע עץ. מעל הקיר מתנשאים עצים נוספים. משמאל סוגר חיפוי עץ את החצר מאחורי הגברים, ומעליו נראה במרחק מגדל כנסייה הנחתך על רקע השמים הכחולים שבהם עננים לבנים דקים.

## רקע
פיטר דה הוך פעל בעיר דלפט בין השנים 1652 לערך ועד בערך 1660. בדומה לאמנים אחרים שפעלו בדלפט, ובהם קרל פבריציוס ויאן ורמיר, הוא צייר סצנות מחיי היום יום שהתאפיינו בבהירות הפרספקטיבה ובהרמוניה של האור. דה הוך העניק סדר לקומפוזיציות שלו באמצעות הדגשת הגאומטריה של היסודות האדריכליים. מיקומם של דלתות, חלונות ותריסיהם, וכן של אריחי הרצפה והלבנים, חושב בקפידה ותואר בציור באופן מדויק.

## פרשנות
נשים העוסקות במלאכות יומיומיות או מקבלות מבקרים הן נושא שכיח ביצירתו של דה הוך. בציור זה מופיעים חיילים היושבים סביב שולחן, מעשנים ושותים. הגבר הלובש שריון חזה מניח את הקנקן שממנו מילא מחדש את הכוס הגבוהה שבידי האישה. כוס זו, המכונה pass-glass, שימשה במשחקי שתייה: כל משתתף היה צריך לשתות עד לקו מעגלי המסומן על הכוס, ואם לא הגיע לגובה המדויק היה עליו להמשיך ולשתות עד לטבעת הבאה. רק לאחר שהצליח לעשות זאת היה רשאי להעביר את הכוס למשתתף הבא.

הילדה הנראית בציור נושאת כלי ובו גחלים לוחשות, כדי ששני החיילים יוכלו להצית את מקטרות החרס הלבנות הארוכות שלהם. למרות תחושת המציאותיות של הסצנה, ואף שמגדל הכנסייה החדשה נראה ברקע, סביר להניח שהציור אינו מתאר חצר מסוימת אלא סצנה כללית שנבנתה באמצעים ציוריים.

## קישורים חיצוניים

## הערות שוליים

קטגוריה:הגלריה הלאומית לאמנות וושינגטון: ציורים
קטגוריה:ציורים מהמאה ה-17
קטגוריה:ציורי ז'אנר
קטגוריה:ציורי שמן
מגן האמריקות

**מגן האמריקות** (באנגלית: **Shield of the Americas**; בספרדית: **Escudo de las Américas**) הוא יוזמה לשיתוף פעולה צבאי רב-לאומי שהוקמה על ידי נשיא ארצות הברית, דונלד טראמפ. מטרת התוכנית היא תיאום מאמצים ביטחוניים בין מדינות חצי הכדור המערבי למאבק בארגוני פשיעה חוצי גבולות, בדגש על קרטלים.

היוזמה, המכונה לעיתים גם "הקואליציה האמריקאית נגד הקרטלים" (The Americas Counter-Cartel Coalition), מתבססת על שיתוף מודיעין ותיאום מבצעי לאיתור ופירוק רשתות פשיעה. במסגרת הקואליציה, המדינות החברות רשאיות לבקש סיוע משותפותיהן, ובראשן ארצות הברית, בתקיפת תשתיות קרטלים ונתיבי הברחה.

היוזמה הוצגה במהלך ועידה שנערכה בדוראל, פלורידה, בהשתתפות מנהיגים מהאזור, בהם נשיא ארגנטינה חבייר מיליי, נשיא אל סלוודור נאיב בוקלה ונשיא פרגוואי סנטיאגו פניה.

ב-5 במרץ 2026 הודיע טראמפ על מינויה של קריסטי נואם לשליחה המיוחדת הראשונה לענייני היוזמה.

ב-7 במרץ 2026 הודיע טראמפ כי 17 מדינות הצטרפו לברית הראשונית. המדינות החברות התחייבו להשתמש ביכולות צבאיות כדי לשבש ולפרק ארגוני קרטל ורשתות טרור הקשורות אליהם.

## מדינות חברות
#### מדינות החברות במגן האמריקות
בוועידת הייסוד של היוזמה השתתפו נציגים מארצות הברית וממדינות נוספות במרכז ובדרום אמריקה. המדינות שלקחו חלק בכינוס המכונן הן:
* 
* 
* 
* 
* 
* 
* 
* 
* 
* 
* 
* 
מספר מדינות מרכזיות ביבשת נעדרו מהוועידה ולא לקחו חלק בשלב הראשוני של המיזם, בהן קנדה, מקסיקו, ברזיל, ונצואלה וקולומביה.

## ועדות

## הערות שוליים

קטגוריה:ארצות הברית: יחסי חוץ
קטגוריה:בריתות צבאיות
קטגוריה:ארגונים בין-לאומיים אזוריים
קטגוריה:נשיאות דונלד טראמפ השנייה
קטגוריה:אמריקה
סאנדיי טלגרף

**הסאנדיי טלגרף** (באנגלית: **The Sunday Telegraph**) הוא עיתון בריטי, שפורסם לראשונה ב-5 בפברואר 1961 על ידי , חטיבה של . העיתון יוצא לאור מדי יום ראשון, ומודפס בפורמט ברודשיט .

הסאנדיי טלגרף הוא 'עיתון אחות' של היומון דיילי טלגרף. לסאנדיי טלגרף הייתה במקור פעילות נפרדת עם צוות עריכה שונה, אך מאז 2013 הוא עבר מיזוג חלקי. עם זאת, עדיין יש לו עורך משלו, בנפרד מהדיילי טלגרף.

במרץ 2026 נרכשה קבוצת מדיה טלגרף, ובה העיתונים דיילי טלגרף וסאנדיי טלגרף, על ידי קבוצת המדיה הגרמנית אקסל שפרינגר, תמורת 575 מיליון לירות שטרלינג.

## קישורים חיצוניים

## הערות שוליים

קטגוריה:הממלכה המאוחדת: עיתונים
קטגוריה:עיתונים באנגלית